|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS VIEŠOSIOSE SVEIKATOS PRIEŽIŪROS ĮSTAIGOSE DIRBANČIŲ SVEIKATOS PRIEŽIŪROS SPECIALISTŲ KELIONĖS IŠLAIDŲ KOMPENSAVIMO TVARKOS APRAŠO PATVIRTINIMO** |
|  |
| 2022 m. sausio 11 d. Nr.  |
| Ukmergė  |
|  |

 Vadovaudamasi Lietuvos Respublikos vietos savivaldos įstatymo 6 straipsnio 18 punktu, Lietuvos Respublikos sveikatos priežiūros įstaigų įstatymo 28 straipsnio 10 punktu, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės viešosiose sveikatos priežiūros įstaigose dirbančių sveikatos priežiūros specialistų kelionės išlaidų kompensavimo tvarkos aprašą (pridedama).
2. Įpareigoti Ukmergės rajono savivaldybės administraciją kiekvienų metų savivaldybės biudžete suplanuoti tikslines lėšas šioms išlaidoms kompensuoti.
3. Pavesti šio sprendimo vykdymo kontrolę Ukmergės rajono savivaldybės administracijos direktoriui.
4. **Nustatyti, kad šis sprendimas įsigalioja 2022 metų kovo 1 d.**

Savivaldybės meras

Projektą parengė

Tarpinstitucinio bendradarbiavimo koordinatorė,

laikinai vykdanti savivaldybės gydytojo funkcijas Edita Balžekienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje ,,Kontora“

PATVIRTINTA

Ukmergės rajono savivaldybės tarybos

2022 m. sausio d. sprendimu Nr.

**UKMERGĖS RAJONO SAVIVALDYBĖS VIEŠOSIOSE SVEIKATOS PRIEŽIŪROS ĮSTAIGOSE DIRBANČIŲ SVEIKATOS PRIEŽIŪROS SPECIALISTŲ KELIONĖS IŠLAIDŲ KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ukmergės rajono savivaldybės viešosiose sveikatos priežiūros įstaigose dirbančių sveikatos priežiūros specialistų (toliau – Specialistai) kelionės išlaidų kompensavimo tvarkos aprašas (toliau – Aprašas) reglamentuoja viešosiose sveikatos priežiūros įstaigose, kurių steigėja yra Ukmergės rajono savivaldybės taryba (toliau – Įstaigos), dirbančių Specialistų kelionės į darbą ir iš darbo dalinio išlaidų kompensavimo sąlygas ir tvarką.
2. Kelionės išlaidos iš dalies kompensuojamos Įstaigose dirbantiems Specialistams, kurių nuolatinė gyvenamoji vieta yra ne Ukmergės rajono savivaldybė, kurie į darbą ir iš darbo namo vyksta viešuoju transportu, asmeniniu automobiliu.
3. Tvarkos aprašo tikslas – užtikrinti kokybiškas ir prieinamas Įstaigos paslaugas, sudaryti palankesnes sąlygas kvalifikuotų Specialistų įdarbinimui Įstaigoje.
4. Lėšos kelionės išlaidoms kompensuoti skiriamos iš savivaldybės biudžeto, o jų poreikį planuoja Įstaigų vadovai.
5. Kompensacija, nepriklausomai nuo kelionei naudojamos transporto priemonės yra 0,06 Eur už 1 kilometrą.
6. Kelionės atstumas nustatomas naudojant internetinėje svetainėje [www.maps.lt](http://www.maps.lt) esantį elektroninį žemėlapį, maršruto ilgį apvalinant kilometrais.

**II SKYRIUS**

**PRAŠYMŲ DĖL KELIONĖS IŠLAIDŲ KOMPENSACIJOS PATEIKIMAS**

7. Specialistas, pageidaujantis gauti kelionės išlaidų kompensaciją, Įstaigos vadovui pateikia prašymą, kuriame nurodoma:

7.1. darbuotojo vardas, pavardė;

7.2 darbuotojo pareigos;

7.3. darbuotojo faktinė gyvenamoji vieta;

7.4. vienos kelionės į darbą ir grįžimo iš darbo atstumas, apskaičiuotas Aprašo 11 punkte nustatyta tvarka. Jei pasirenkamas ne trumpiausias atstumas, prašyme turi būti nurodyti tokio pasirinkimo motyvai;

7.5. patvirtinimas, kad Ukmergės rajono savivaldybės teritorijoje darbuotojas neturi būsto;

8. Pasikeitus gyvenamajai vietai, Specialistas per 5 dienas privalo informuoti apie tai Įstaigos vadovą.

9. Įstaigos vadovas per 5 darbo dienas nuo prašymo gavimo dienos priima sprendimą dėl kelionės išlaidų kompensavimo.

10. Kelionės išlaidų kompensacijos mokėjimas nutraukiamas Specialistui nutraukus darbo sutartį ar paaiškėjus, kad pateikta neteisinga informacija dėl kompensacijos apskaičiavimo.

**III SKYRIUS**

**KELIONĖS IŠLAIDŲ APSKAIČIAVIMO TVARKA**

1. Kelionės į darbą ir iš darbo išlaidų kompensacijos dydis nustatomas individualiai ir skaičiuojamas pagal formulę: Kompensacijos dydis = a × d × k

kur:

a – atstumas (kilometrais) nuo faktinės gyvenamosios vietos iki darbo vietos ir atgal, apskaičiuotas vadovaujantis interneto svetainėje http://www.maps.lt esančiais elektroniniais žemėlapiais;

d – specialisto dirbtų dienų (pamainų) skaičius per mėnesį (iš darbo laiko apskaitos žiniaraščio);

k – vieno kilometro kelionės išlaidų dydis – 0,06 Eur.

**IV SKYRIUS**

**KELIONĖS IŠLAIDŲ KOMPENSAVIMO TVARKA**

12. Specialistų, kuriems iš dalies kompensuojamos kelionės išlaidos, sąrašą, kelionės maršrutus ir atstumus kilometrais įsakymu tvirtina Įstaigos vadovas.

13. Kelionės išlaidų kompensacija apskaičiuojama vadovaujantis darbo apskaitos žiniaraščiu ir šiuo Aprašu.

14. Kelionės išlaidų kompensacija Specialistams išmokama su einamo mėnesio atlyginimu.

15. Lėšos kelionės išlaidoms kompensuoti asignavimų valdytojams skiriamos iš savivaldybės biudžeto. Įstaigų vadovai lėšų poreikį ir šio Aprašo 12 punkto nurodytą įsakymą ateinančių metų kompensacijoms kiekvienais metais iki lapkričio 15 d. pateikia savivaldybės administracijos direktoriui (priedas).

16. Steigėjas, formuodamas biudžetą ateinantiems kalendoriniams metams, pagal pateiktą lėšų poreikį numato ir skiria lėšų Specialistų kelionės išlaidoms kompensuoti (lėšų asignavimų vykdytoja – savivaldybės administracija).

17. Kalendoriniais metais padaugėjus važinėjančių Specialistų, Įstaigos vadovas gali kreiptis į steigėją dėl papildomų lėšų, reikalingų kelionių išlaidoms kompensuoti, skyrimo.

18. Įstaiga už panaudotas lėšas privalo atsiskaityti kiekvieną ketvirtį iki kito ketvirčio pirmojo mėnesio 5 d. ir savivaldybės administracijos Apskaitos skyriui pristatyti biudžeto sąmatos įvykdymo ataskaitą (Forma Nr. 2) bei vardinį Specialistų gavusių kompensaciją, sąrašą.

19. Metinę biudžeto sąmatos įvykdymo ataskaitą (Forma Nr. 2) Įstaiga Apskaitos skyriui pristato iki sausio 10 d.

20. Lėšos ASPĮ dėl kelionės išlaidų kompensavimo skiriamos savivaldybės administracijos direktoriaus įsakymu.

21. Kompensacija nemokama Specialistų atostogų, nedarbingumo ar komandiruočių metu.

**~~III~~ V SKYRIUS**

**BAIGIAMOSIOS NUOSTATOS**

~~23~~. **22.** Dokumentai, susiję su kelionės išlaidų kompensavimu, saugomi pagal Įstaigos dokumentacijos planą Dokumentų tvarkymo ir apskaitos taisyklių nustatyta tvarka.

~~24~~. **23.** Įstaigos buhalterinę apskaitą vykdantis padalinys ar Įstaigos vadovo įgaliotas asmuo yra atsakingas už kelionės išlaidų kompensacijos apskaičiavimo teisingumą ir išmokėjimą laiku.

~~25~~. **24.** Už kelionės išlaidų kompensavimo apskaitos organizavimą, kompensacijų mokėjimą ir racionalų lėšų naudojimą šiuo tikslu atsako Įstaigų vadovai.

~~26.~~ **25.** Paaiškėjus, kad kelionės išlaidų kompensacija buvo skirta ne tam asmeniui arba pateikti neteisingi duomenys, išmokėtos kelionės išlaidų kompensacijos išieškomos Lietuvos Respublikos teisės aktų nustatyta tvarka.

~~27~~. **26.** Šiame Apraše nurodytų kompensacijų skyrimo, apskaičiavimo ir išmokėjimo pagrįstumą pagal kompetenciją kontroliuoja Lietuvos Respublikos norminiuose aktuose numatytos kontrolės, audito ir kitos institucijos bei savivaldybės Kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_

Ukmergės rajono savivaldybės viešosiose sveikatos priežiūros įstaigose dirbančių sveikatos priežiūros specialistų kelionės išlaidų kompensavimo tvarkos aprašo priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įstaigos pavadinimas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas, adresas, telefonas, el. p.)

\_\_\_\_\_\_\_\_\_\_\_\_\_\_\_\_\_\_\_

(Data)

**SVEIKATOS PRIEŽIŪROS SPECIALISTŲ KELIONĖS IŠLAIDŲ KOMPENSAVIMO PASKAIČIAVIMO SUVESTINĖ**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Darbuotojo vardas, pavardė** | **Atstumas nuo faktinės gyvenamosios vietos iki darbo ir atgal** | **Vidutinis dirbtų dienų sk. per mėn.** | **Nuvažiuota km per mėn.** | **Kompensacijos dydis mėnesiui, Eur** | **Kompensacijos dydis metams, Eur** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
|  **Viso:** |  |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Įstaigos vadovas parašas Vardas, Pavardė

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Vyr. buhalteris parašas Vardas, Pavardė

\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |  |
| --- | --- | --- |
| Forma patvirtinta Ukmergės rajono savivaldybės administracijos direktoriaus 2017 m. rugsėjo 27 d. įsakymu Nr. 13-1536

|  |
| --- |
|  |
| **UKMERGĖS RAJONO SAVIVALDYBĖS TARYBOS  SPRENDIMO  PROJEKTO** **„DĖL** **UKMERGĖS SAVIVALDYBĖS VIEŠOSIOSE SVEIKATOS PRIEŽIŪROS ĮSTAIGOSE DIRBANČIŲ SVEIKATOS SPECIALISTŲ KELIONĖS IŠLAIDŲ KOMPENSAVIMO TVARKOS APRAŠAS“** |

 |
| **AIŠKINAMASIS RAŠTAS** |
|  |
| 2022 m. sausio 11 d.    |
| Ukmergė |

**1. Sprendimo projekto rengimo pagrindas:** Lietuvos Respublikos vietos savivaldos įstatymo 6 straipsnio 18 punktu numatoma, kad savarankiškosios (Konstitucijos ir įstatymų nustatytos (priskirtos) savivaldybių funkcijos yra sveikatinimo priemonių planavimas ir įgyvendinimas, parama savivaldybės gyventojų sveikatos priežiūrai.Lietuvos Respublikos sveikatos priežiūros įstaigų įstatymo 28 straipsnio 10 punktu nustatyta, kad Lietuvos nacionalinė sveikatos sistema, reglamentuota Sveikatos sistemos įstatymo viešosios įstaigos savininko kompetencija, turėti kitokių teisių ir pareigų, jei jos neprieštarauja įstatymams.**2. Sprendimo projekto tikslas ir esmė:** Kompensuojant Sveikatos priežiūros specialistų, kurie gyvena ne Ukmergės rajono savivaldybėje važiavimo į darbą ir atgal išlaidas, sudaryti palankesnes sąlygas įdarbinti ir išlaikyti kvalifikuotus specialistus, užtikrinti gyventojų teisę į kokybiškas sveikatos priežiūros paslaugas.**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Vietos savivaldos įstatymas numato išimtinę savivaldybės tarybos kompetenciją priimti sprendimus dėl kompensacijų tam tikroms vartotojų grupėms skyrimo ir mokėjimo iš savivaldybės biudžeto lėšų, o paramą sveikatos priežiūrai priskiria savivaldybės savarankiškosioms funkcijoms. Sveikatos priežiūros įstaigų įstatymas numato steigėjo teisę turėti kitokių teisių ir pareigų savivaldybės valdomos sveikatos priežiūros įstaigos atžvilgiu.**4. Sprendimui įgyvendinti reikalingos lėšos ir galimi finansavimo šaltiniai:** 2022 metams reikia suplanuoti 62 696,23 Eurų iš savivaldybės biudžeto.**5. Priėmus sprendimą laukiami rezultatai, galimos pasekmės:** Siūlomi pakeitimai turės įtakos bendram lėšų poreikiui šio sprendimo įgyvendinimui, tačiau pagerins sveikatos priežiūros specialistų išlaikymo ir pritraukimo darbo vietose galimybes, sudarant sąlygas paslaugų kokybės plėtrai, bei konkurencingumo išlaikymui, pritraukiant naujus sveikatos priežiūros specialistus iš kitų savivaldybių.**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Ukmergės rajono savivaldybės tarybos 2018 m. gruodžio 19 d. sprendimo Nr. 7-283 „Dėl Ukmergės rajono savivaldybės kvalifikuotų viešojo sektoriaus specialistų kelionės į darbą išlaidų kompensavimo tvarkos aprašo patvirtinimo“ 4.2 papunkčio panaikinimas. Ukmergės rajono savivaldybės administracijos direktoriaus įsakymas.**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas:** nenumatomas.**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nenumatomas.**9. Sekretoriatas priimtą sprendimą pateikia:** sprendimo projekto rengėjui, Ukmergės rajono ASPĮ.**10. Aiškinamojo rašto priedai:** Sveikatos priežiūros specialistų kelionės išlaidų kompensavimo paskaičiavimo suvestinė, 1 lapas.Tarpinstitucinio bendradarbiavimo koordinatorė,laikinai vykdanti savivaldybės gydytojo funkcijas Edita Balžekienė |